ಸೆ.14ರಿಂದ ಸಂಸತ್ತಿನ ಮುಂಗಾರು ಅಧಿವೇಶನ ಆರಂಭ ನವದೆಹಲಿ: ಸಂಸತ್ತಿನ ಮುಂಗಾರು ಅಧಿವೇಶನ ಸೆ.14ರಿಂದ ಅ.1ರವರೆಗೆ ನಡೆಸಬೇಕೆಂದು ಸಂಸದೀಯ ವ್ಯವಹಾರಗಳ ಸಂಪುಟ ಸಮಿತಿ ಶಿಫಾರಸು ಮಾಡಿದೆ ಎಂದು ಮೂಲಗಳು ತಿಳಿಸಿವೆ. ಮುಂಗಾರು ಅಧಿವೇಶನಕ್ಕೆ ಲೋಕಸಭೆ ಮತ್ತು ರಾಜ್ಯಸಭೆಯಲ್ಲಿ ಅಂತರ ಕಾಪಾಡಿಕೊಳ್ಳುವ ಹಿನ್ನೆಲೆಯಲ್ಲಿ ಸದಸ್ಯರಿಗೆ ಸ್ಥಳಾವಕಾಶ ಕಲ್ಪಿಸಲು ಕೋಣೆಗಳು ಮತ್ತು ಗ್ಯಾಲರಿಗಳನ್ನು ಬಳಸುವುವ ಕ್ರಮಗಳನ್ನು ತೆಗೆದುಕೊಳ್ಳಲಾಗುತ್ತಿದೆ ಎಂದು ಅಧಿಕಾರಿಗಳು ತಿಳಿಸಿದ್ದಾರೆ. ರಾಜ್ಯಸಭಾ ಸಚಿವಾಲಯದ ಪ್ರಕಾರ, ಅಧಿವೇಶನದಲ್ಲಿ ಮೇಲ್ಮನೆಯ ಸದಸ್ಯರು ಕೋಣೆಗಳು ಮತ್ತು ಗ್ಯಾಲರಿಗಳಲ್ಲಿ ಕುಳಿತುಕೊಳ್ಳುತ್ತಾರೆ. 60 ಸದಸ್ಯರು ಕೊಠಡಿಯಲ್ಲಿ ಮತ್ತು 51 ಮಂದಿ ರಾಜ್ಯಸಭೆಯ ಗ್ಯಾಲರಿಗಳಲ್ಲಿ ಮತ್ತು ಉಳಿದ 132 ಮಂದಿ ಲೋಕಸಭೆಯ ಕೊಠಡಿಯಲ್ಲಿ ಕುಳಿತಿರುತ್ತಾರೆ. ಲೋಕಸಭಾ ಸಚಿವಾಲಯವೂ ಕೂಡ ಇದೇ ರೀತಿಯ ಆಸನ ವ್ಯವಸ್ಥೆಯನ್ನು ರೂಪಿಸುತ್ತಿದೆ. ಇದೇ ಮೊದಲ ಬಾರಿಗೆ, ಗ್ಯಾಲರಿಗಳಲ್ಲಿ ಕೂರುವವರಿಗೆ ದೊಡ್ಡ ಪ್ರದರ್ಶನ ಪರದೆಗಳು ಮತ್ತು ಕನ್ಸೋಲ್ಗಳು, ನೇರಳಾತೀತ ಜೀವಾಣು ವಿಕಿರಣ, ಉಭಯ ಸದನಗಳ ಮಧ್ಯೆ ವಿಶೇಷ ಕೇಬಲ್ಗಳು ಮತ್ತು ಪಾಲಿಕಾರ್ಬೊನೇಟ್ ವಿಭಜಕಗಳು ಇರುತ್ತವೆ ಎಂದು ತಿಳಿದು ಬಂದಿದೆ..